Dana Bjorka

Dana Bjorka (dzimusi Dana Čerņecova ) ir krievu izcelsmes latviešu teātra un kino aktrise, teātra un pasākumu producente, Mihaila Čehova Rīgas Krievu teātra direktore.

Absolvējusi Jelgavas 5. vidusskolu. Mācības turpinājusi Latvijas Kultūras akadēmijā ko absolvējusi 2009. gadā. Tajā pašā gadā kļuva par Rīgas Krievu teātra aktrisi. 2011. gadā par lomām izrādēs "Graņonka" un "Ziema" ieguva Spēlmaņu nakts balvu "Gada jaunā skatuves māksliniece". 2015. gadā filmējās seriālā Māja pie ezera. 2017. gada augustā pēc 7 gadu draudzības apprecējās ar fitnesa speciālistu Igoru Bjorku, pēc kāzām pieņemot vīra uzvārdu.

2018. gada 8. janvārī sāka darbu kā M. Čehova Rīgas krievu teātra direktore. 2023. gadā piedalījusies šovā “Balss maskā”. Attēlojusi Hildas Vīkas lomu televīzijas seriālā "Pansija pilī" (2023).

Par galveno lomu izrādē "Vecās dāmas vizīte" 2024. gada nominēta Spēlmaņu nakts balvai "Gada aktrise".

 Atsauces 

 Ārējās saites 
 Dana Bjorka izrades.lv


Kategorija:1985. gadā dzimušie
Kategorija:Latviešu teātra aktieri
Kategorija:Rīgā dzimušie
Kategorija:Latvijas Kultūras akadēmijas absolventi